AstraZeneca

AstraZeneca plc — ბრიტანულ-შვედური მულტინაციონალური ფარმაცევტული დო ბიოტექნოლოგიური კომპანია. შტაბ-ორენი იდვალუაფჷ კემბრიჯის (ინგლისი). აწარმენს ოკურნე პროდუქტეფს, თიჯგურა შანულამი ლახარედშო, მუჭოთ რე ონკოლოგიური, გუე-ზისხირჯერღვეფიშ სისტემაშ, კუჭ-ჭჷშ, ინფექციური, ნევროლოგიური, რესპირატორული დო ანთებური.

კომპანიაქ 1999 წანას გიჭყჷ, შვედური Astra AB-შ დო ბრიტანული Zeneca Group-იშ (კინ თე კომპანია Imperial Chemical Industries-შე გეგშერთჷ 1993 წანას) ესვარუაშ შედეგო. თეშ უკულკ, AstraZeneca მოსოფელიშ უშხუაში ფარმაცევტული კომპანიეფიშ რიცუშა გემშართჷ დო ანდა კორპორატიული მეკონი ქიჸიდჷ, თინეფს შქას: Cambridge Antibody Technology (2006 წანას), MedImmune (2007 წანას), Spirogen (2013 წანას) და Definiens (2014 წანას MedImmune-შე). თიში ორკვიალე დო გოვითარაფონი სამუშეფი აკოშაყარელი რე სუმი სტრატეგიულ ცენტრის: კემბრიჯის (ინგლისი), გეტებორგის (შვედეთი) დო მერილენდის (ააშ).

AstraZeneca-შ თარი ლისტინგი ლონდონიშ ოფონდდ ბირჟას უღუ დო მიშმურს FTSE 100 ინდექსიშა. მაჟირახარისხამი ლისტინგეფი წჷმორინაფილი რე სტოკჰოლმიშ ოფონდე ბირჟას, NASDAQ-ის, მუმბაიშ დო ინდოეთიშ ერუანულ ოფონდე ბირჟეფს.

 COVID-19წკჷმა ბურჯაფი 
კორონავირუსიშ პანდემიაშ დაჭყაფუშე (2020 წანაშ მელახის) კომპანიაქ გაცხადჷ, ნამჷ-და ინდივიდუალური თხილუაშ მეშქაშალათ, თინეფს შქას ეიოდვალარეფით მეხვარებუდჷ პანდემიაწკჷმა მანირზე ქიანეფწკჷმა. პირელს გენერალურ დირექტორქ პასკალ სორიოქ ჯარალუას ოჩინებაფჷ, ნამჷ-და GlaxoSmithKlin-წკჷმა დო კემბრიჯიშ უნივერსიტეტწკჷმა ართო მუშენდჷ ახალი ლაბორატორიაშ გოჭყაფაშე, ნამუსჷთ დღაშე COVID-19-იშ 30 000 ტესტიშ წარმაფა შეალებედუ. თაშნეშე გაცხადეს აკალაბრუტინიბიშ კლინიკური ცადებეფიშ გეგმეფიშ გეშა, ლახარეფიშ ოკურნალეთ თიში შილებუანი გჷმორინაფაშ ოფასებელო.

2020 წანაშ მანგის, ალერგიაშ დო ინფექციური ლახარეფიშ ერუანულ ცენტრიქ (NIAID) დადასურჷ, ნამჷ-და 2020 წანაშ კვირკვეს დიჭყაფუდჷ ოქსფორდიშ უნივერსიტეტიშ დო AstraZeneca-შით აკომუშაფილი შილებუანი ვაქცინეფიშ ტესტირაფაშ მასუმა ეტაპი. თინეფშე ართ-ართიქ, AZD1222-ქ, წუმოძინელო ქემიოჭირინჷ ცადებეფიშ მასუმა ფაზას. 2020 წანაშ 23 გერგობათუთას, ოქსფორდიქ დო AstraZeneca-ქ ვაქცინაშ ცადებაშ წუმოძინაშ გეშა გაცხადეს; ცადებეფიშ შედეგეფიშ მეჯინათ, თიქ მაკათურეფიშ 70%-ის გეშახინტკჷ სიმპტომეფიშ გოვითარაფა. მარკვიალეფიშ არზით, დოზაშ თირუაშ შვანს თე მაძირაფალქ 90%-შახ შილებე მიძინასჷნ.

2021 წანა 19 ღურთუთას, ევროპაშ მედიკამენტეფიშ ოაგენტექ (EMA) 18 წანაშ ეშე ხანიშ ადამიერეფშო AZD1222-იშ გჷმორინაფაშ ნება გინოჩჷ.

COVID-19-იშ აწმარენჯი ვაქცინეფშე საქართველოშა მაართათ ოქსფორდ–AstraZeneca-შ AZD1222 გემშეღეს. 43 200 დოზაქ ქვეყანაშა 13 მელახის გემშართჷ.

 რესურსეფი ინტერნეტის 



 სქოლიო 

კატეგორია:შვედეთიშ კომპანიეფი
კატეგორია:გოართოიანაფილი ომაფეშ კომპანიეფი
კატეგორია:1999 წანას დუნარახუა კომპანიეფი
კატეგორია:ნიუ-იორკიშ ოაქციე ბირჟაშ კომპანიეფი
კატეგორია:NASDAQ-ის ეშანილი კომპანიეფი